แข็งแรง
ถึงจะไม่ค่อยปรากฏตัวต่อสาธารณชนมากนัก แต่ ชาตรี โสภณพนิช ประธานกรรมการ
12 ธ.ค. 2558

โดย...สปาย008
ถึงจะไม่ค่อยปรากฏตัวต่อสาธารณชนมากนัก แต่ ชาตรี โสภณพนิช ประธานกรรมการ ธนาคารกรุงเทพ “บอส” ในดวงใจของคนแบงก์กรุงเทพ ที่แม้แต่คนในแวดวงการเงินก็รู้เป็นการทั่วไปว่า หากพูดถึง บอส หมายถึง เจ้าสัวชาตรี หนึ่งเดียวคนนี้นั่นเอง 
ถ้าประชุมผู้ถือหุ้นธนาคารกรุงเทพ บอสจะมาเป็นประธานดำเนินการประชุมเองทุกครั้ง แต่ถ้าเป็นงานของธนาคาร บอสจะมาเฉพาะวาระสำคัญ
เมื่อคราวฉลองครบรอบ 71 ปี ของธนาคารกรุงเทพ บอส ก็มาร่วมจุดเทียนชัยถวายพระพรกับผู้บริหารและพนักงานแบงก์ด้วย และยังมีผู้บริหารรุ่นใหญ่ ที่ถือว่าเป็นคู่หูของบอสมาร่วมงานด้วย อาทิ ดำรงค์ กฤษณามระ ปิติ สิทธิอำนวย นายเด เดชา ตุลานันท์  เป็นต้น 
อดีตผู้บริหารมาเยี่ยมเยียนแบงก์ทั้งที บรรยากาศวันนั้นก็แจ่มใส ยิ่งเห็น บอส แข็งแรง พนักงานยิ่งดีใจเพราะแบงก์ก็จะแข็งแกร่งตามท่านประธานไปด้วย 
แต่พนักงานก็แอบกระซิบกันว่า “ปีนี้โบนัสกี่เดือน” ซะงั้น
ฮ่า ฮ่า